Горно Оризари (Скопско)

Горно Оризари — село во Општина Шуто Оризари во Скопје.
1 Историја
Во век, селото е дел од нахијата ''Кара Даг'' во Скопската каза во Отоманското Царство. Според опширните османлиски дефтери за населението на Скопската Каза од 1832/33 година, селото било мешано со христијанско и муслиманско население, каде имало 9 христијански и 4 муслимански домаќинства. На овој попис биле забележани 18 мажи христијани, со 2 новороденчиња и 11 мажи муслимани со 1 новороденче. Се проценува дека селото во тој период имало 64 жители.
Стефан Верковиќ во 1857 го бележи со 227 жители.
2 Население
Според германска карта издадена во 1941 година, а заснована на пописот на Кралството Југославија во 1931 година, селото имало 150 Македонци.
Според пописот од 2002, селото брои 454 жители, од кои: 444 Македонци, 9 Срби и 1 останат.
Според последниот попис од 2021 година, во селото живееле 540 жители, од кои 455 Македонци, 4 Албанци, 46 Роми, 13 Срби, 1 останат и 21 лице без податоци.
2.1 Родови
Горно Оризари е македонско село.
Според истражувањата од 1950-тите, родови во селото се:
''Мирчевци (6 к.)'' доселени се од селото Копаница, Полошко. Во споменатото село пред околу 220 години живееле двајца браќа и една сестра, нивната сестра за жена сакал да ја земе некој Албанец, но браќата не ја давале и го убиле Албанецот, и едниот брат побегнал во селото Брезно, а вториот најпрво во селото Кучково, потоа прешол во селото Орман, па од таму во Горно Оризари. Го знаат следното родословие: Димитрија (жив на 90 г. во 1950-тите) Миајле-Јован-Трајко, предокот кој се доселил во селото; ''Таневци (8 к.)'' доселени се од некое албанско село во околината на Витина, Косово. Го знаат следното родословие: Павле (жив на 70 г. во 1950-тите) Петре-Тане-Стевко, предокот кој се доселил, нив во местото на старина ги истерале доселените Албанци; ''Станковци (4 к.)'' доселени се од истото место како и претходниот род, го знаат следното родословие: Стојан (жив на 55 г. во 1950-тите) Станко-Велко-Станко, основачот на родот; ''Кусо-Митревци (1 к.)'' отсекогаш имале една куќа, местото на старина како кај претхидните два рода, го знаат следното родословие: Славе (жив на 35 г. во 1950-тите) Никола-Петре-Митре, основачот на родот; ''Каскаровци (2 к.)'' доселени се пред крајот на турското владеење од селото Мирковци, Скопска Црна Гора. Подалечно потекло имаат од селото Блаце, Кај Качаник. Го знаат следното родословие: Александар (жив на 30 г. во 1950-тите) Божин-Нешо-Петре, кој се иселил од Блаце.
3 Општествени установи
;Цркви*Црква „Св. Петка Римјанка“ — главната селска црква, осветена на 7 август 2015 година;
4 Личности
Родени во Оризари:
* Благоја С. Велковски — македонски партизан, борец за слобода на Македонија и учесник во НОВ* Јовче С. Велковски — македонски партизан, борец за слобода на Македонија и учесник во НОВ* Атанас С. Велковски — македонски партизан, борец за слобода на Македонија и учесник во НОВ* Петко М. Мирчевски — македонски партизан, борец за слобода на Македонија и учесник во НОВ* Тодор Ѓ. Мирчевски — македонски партизан, борец за слобода на Македонија и учесник во НОВ* Спасо Ѓ. Мирчевски — македонски партизан, борец за слобода на Македонија и учесник во НОВ* Миле З. Таневски — македонски партизан, борец за слобода на Македонија и учесник во НОВ* Елен П. Таневски — македонски партизан, борец за слобода на Македонија и учесник во НОВ* Илија П. Таневски — македонски партизан, борец за слобода на Македонија и учесник во НОВ* Младен С. Тодоровски — македонски партизан, борец за слобода на Македонија и учесник во НОВ* Апостол А. Петровски — македонски партизан, борец за слобода на Македонија и учесник во НОВ* Славе Н. Петровски — македонски партизан, борец за слобода на Македонија и учесник во НОВ* Ѓорѓи Б. Петровски — македонски партизан, борец за слобода на Македонија и учесник во НОВ* Трајан Петровски — македонски партизан, борец за слобода на Македонија и учесник во НОВ* Бранко М. Пижевски — македонски партизан, борец за слобода на Македонија и учесник во НОВ* Павле К. Јовчевски — македонски партизан, борец за слобода на Македонија и учесник во НОВ* Владо Митревски — македонски партизан, борец за слобода на Македонија и учесник во НОВ
* Јован Саздовски — македонски партизан, борец за слобода на Македонија и учесник во НОВ